|  |  |  |  |
| --- | --- | --- | --- |
| |  | | --- | | **Қазақстан Республикасы** |   **денсаулық сақтау министрлігі**  **Тауарлар мен көрсетілетін қызметтердің сапасы мен қауіпсіздігін бақылау комитеті**  **БАС МЕМЛЕКЕТТІК САНИТАРИЯЛЫҚ ДӘРІГЕРІ** |  | **Министерство**  **здравоохранения**  **Республики Казахстан**  **Комитет контроля качества и безопасности товаров и услуг**  **ГЛАВНЫЙ ГОСУДАРСТВЕННЫЙ САНИТАРНЫЙ ВРАЧ** |

**ҚАУЛЫСЫ ПОСТАНОВЛЕНИЕ**

**2020 жылғы \_\_ № \_\_**

**Нұр-Сұлтан қаласы Нұр-Сұлтан қаласы**

**Қазақстан Республикасының Бас мемлекеттік санитариялық дәрігерінің 2020 жылғы 2 қазандағы № 54 қаулысына өзгерістер мен толықтырулар енгізу туралы**

Қазақстан Республикасының халқы арасында коронавирустық инфекцияның (бұдан әрі – COVID-19) таралуының алдын алу мақсатында **ҚАУЛЫ ЕТЕМІН:**

1. **«**Қазақстан Республикасының мемлекеттік шекарасындағы өткізу пункттерінде коронавирустық инфекция ауруының алдын алу жөніндегі шараларды одан әрі күшейту туралы» Қазақстан Республикасының Бас мемлекеттік санитариялық дәрігерінің 2020 жылғы 2 қазандағы № 54 қаулысына мынадай өзгерістер мен толықтырулар енгізілсін:

1) 1-тармақтың 1) және 2) тармақшалары мынадай редакцияда жазылсын:

1) Қазақстан Республикасына шетелден авиарейстермен келетін адамдарға қатысты іс-шараларды мынадай тәртіппен жүргізуді қамтамасыз етсін:

Қазақстан Республикасының азаматтары болып табылмайтын адамдар Қазақстан Республикасының Мемлекеттік шекарасын кесіп өткен кезде кем дегенде 72 сағат бұрын алынған ПТР әдісімен COVID-19-ға тесттен өткені туралы анықтама (бұдан әрі - Анықтама) болмаған жағдайда кіруге жіберілмейді;

Қазақстан Республикасының үкіметтік делегацияларын; Қазақстан Республикасы Сыртқы істер министрлігінің шақыруы бойынша Қазақстан Республикасына келетін шет мемлекеттердің ресми делегацияларының және халықаралық ұйымдардың мүшелерін; Қазақстан Республикасында аккредиттелген дипломатиялық өкілдіктердің, консулдық мекемелердің және халықаралық ұйымдар өкілдіктерінің қызметкерлері мен олардың отбасы мүшелерін; авиакомпаниялар экипаждарын қоспағанда, Қазақстан Республикасына шетелден **халықаралық жолаушылар** авиарейстерімен келген адамдарға қатысты шектеу шаралары осы қаулыға 1-қосымшаға сәйкес жүргізіледі;

халықаралық транзитпен жүретін жолаушылар транзиттік аймақтан шықпайды және соңғы межелі жерде шектеу шараларын жүргізуге жатады;

Қазақстан Республикасына шетелден келетін Қазақстан Республикасында аккредиттелген дипломатиялық өкілдіктердің, консулдық мекемелердің және халықаралық ұйымдар өкілдіктерінің қызметкерлері мен олардың отбасы мүшелері болатын/тұратын жері бойынша COVID-19-ға зертханалық зерттеп-қарауға жатады. Оларға осы қаулыға 3-қосымшаға сәйкес тиісті қолхат алына отырып, CОVID-19-дың ықтимал симптомдары туралы түсіндіру жүргізіледі;

2) Қазақстан Республикасына Мемлекеттік шекарасы арқылы өткізу пункттерінен теміржол, теңіз, өзен көлігінде және автоөтпе жолдарында келетін адамдарға қатысты іс-шараларды мынадай тәртіппен жүргізуді қамтамасыз етсін:

Қазақстан Республикасының үкіметтік делегацияларын; Қазақстан Республикасы Сыртқы істер министрлігінің шақыруы бойынша Қазақстан Республикасына келетін шет мемлекеттердің және халықаралық ұйымдардың ресми делегацияларының мүшелерін; Қазақстан Республикасында аккредиттелген дипломатиялық өкілдіктердің, консулдық мекемелердің және халықаралық ұйымдар өкілдіктерінің қызметкерлері мен олардың отбасы мүшелерін; тиісті санаттағы жүргізуші куәлігі бар болған жағдайда Қазақстан Республикасының аумағы арқылы екі жақты және транзиттік қатынаспен жүктердің халықаралық тасымалын жүзеге асыратын жүргізушілерді (бір жүк көлігі құралына 2 жүргізушіден артық емес) және/немесе ауыл шаруашылығы қызметін жүзеге асыруды растайтын құжаттарды (Қазақстан Республикасы Ауыл шаруашылығы бекіткен құжаттар тізбесі мен үлгілеріне сәйкес) ұсынған жағдайда ауыл шаруашылығы қызметін жүзеге асыратын жүктердің иелерін; локомотив бригадаларының мүшелерін; теміржол, теңіз және өзен көлігіндегі тасымалдау қызметімен байланысты адамдарды қоспағанда, Қазақстан Республикасына Мемлекеттік шекарасы арқылы өткізу пункттерінен теміржол, теңіз, өзен көлігінде және автоөтпе жолдарында келетін адамдарға қатысты шектеу шаралары осы қаулыға 6-қосымшаға сәйкес жүргізіледі;

тиісті санаттағы жүргізуші куәлігі бар болған жағдайда Қазақстан Республикасының аумағы арқылы екі жақты және транзиттік қатынаспен жүктердің халықаралық тасымалын жүзеге асыратын жүргізушілер (бір жүк көлігі құралына 2 жүргізушіден артық емес) және ауыл шаруашылығы қызметін жүзеге асыруды растайтын құжаттарды (Қазақстан Республикасы Ауыл шаруашылығы бекіткен құжаттар тізбесі мен үлгілеріне сәйкес) ұсынған жағдайда ауыл шаруашылығы қызметін жүзеге асыратын жүктердің иелері; локомотив бригадаларының мүшелері; теміржол, теңіз және өзен көлігіндегі тасымалдау қызметімен байланысты адамдар осы қаулыға 4-қосымшаға сәйкес термометриядан және сауалнамадан өтеді. Дене температурасы қалыпты шектегі адамдарға осы қаулыға 5-қосымшаға сәйкес тиісті қолхат алына отырып, CОVID-19-дың ықтимал симптомдары туралы түсіндіру жүргізіледі, олар межелі жеріне жол жүруді жалғастырады. Дене температурасы жоғары адамдар инфекциялық стационарда оқшаулауға жатады;»;

2) 1-қосымша осы қаулыға 1-қосымшаға сәйкес жаңа редакцияда жазылсын;

3) 6-қосымша осы қаулыға 2-қосымшаға сәйкес жаңа редакцияда жазылсын.

2. Осы қаулының орындалуын бақылауды өзіме қалдырамын.

3. Осы қаулы қол қойылған күнінен бастап күшіне енеді.

**Қазақстан Республикасының**

**Бас мемлекеттік**

**санитариялық дәрігері Е. Қиясов**

Қазақстан Республикасының

Бас мемлекеттік

санитариялық дәрігерінің

2020 жылғы № қаулысына

1-қосымша

«Қазақстан Республикасының

Бас мемлекеттік

санитариялық дәрігерінің

2020 жылғы 2 қазандағы № 54 қаулысына

1-қосымша

**Қазақстан Республикасына шетелден авиарейстермен келетін адамдарға қатысты шектеу шаралары**

1. Қазақстан Республикасына шетелден авиарейстермен келетін барлық адамдар (Қазақстан Республикасының үкіметтік делегацияларын; Қазақстан Республикасы Сыртқы істер министрлігінің шақыруы бойынша Қазақстан Республикасына келетін шет мемлекеттердің және халықаралық ұйымдардың ресми делегацияларының мүшелерін; Қазақстан Республикасында аккредиттелген дипломатиялық өкілдіктердің, консулдық мекемелердің және халықаралық ұйымдар өкілдіктерінің қызметкерлерін және олардың отбасы мүшелерін; Қазақстан Республикасының аумағы арқылы транзитпен өтетін жүктердің халықаралық автомобиль тасымалдарын жүзеге асыратын адамдарды қоспағанда) термометриядан, сауалнамадан өтеді және Қазақстан Республикасының мемлекеттік шекарасын кесіп өткен кезде кем дегенде 72 сағат бұрын алынған ПТР әдісімен COVID-19-ға тесттен өткені туралы анықтаманы (бұдан әрі - Анықтама) ұсынады.

ҚР азаматтары болып табылмайтын адамдар Анықтама болмаған жағдайда кіруге жіберілмейді.

2. Дене температурасы қалыпты шектегі, анықтама берген, келген адамдарға осы қаулыға 3-қосымшаға сәйкес тиісті қолхат алына отырып, CОVID-19-дың ықтимал симптомдары туралы түсіндіру жүргізіледі, олар межелі жеріне жол жүруді жалғастырады.

3. Келген дене температурасы жоғары адамдар, Анықтаманың болуына қарамастан, инфекциялық стационарда оқшаулауға жатады.

4. Келген адамдарға сауалнама жүргізу осы қаулыға 2-қосымшаға сәйкес жүргізіледі.

5. Келген ҚР азаматтары анықтама болмаған жағдайда ПТР әдісімен COVID-19-ға зертханалық зерттеп-қарау үшін карантиндік стационарға 2 тәулікке оқшаулауға жатады. COVID-19-ға зертханалық зертеп-қарау нәтижелерін алғаннан кейін COVID-19-ға теріс нәтижемен келген адамдарға осы қаулыға 3-қосымшаға сәйкес тиісті қолхат алына отырып, CОVID-19-дың ықтимал симптомдары туралы түсіндіру жүргізіледі. COVID-19-ға оң нәтижемен келген адамдар инфекциялық стационарға емдеуге жатқызылады.».

Қазақстан Республикасының

Бас мемлекеттік

санитариялық дәрігерінің

2020 жылғы № қаулысына

2-қосымша

«Қазақстан Республикасының

Бас мемлекеттік

санитариялық дәрігерінің

2020 жылғы 2 қазандағы № 54 қаулысына

6-қосымша

**Қазақстан Республикасының Мемлекеттік шекарасы арқылы теміржол, теңіз, өзен көлігінде және автоөтпе жолдарында өткізу пункттеріндегі шектеу шаралары**

1. Қазақстан Республикасына Мемлекеттік шекарасы арқылы өткізу пункттерінен теміржол, теңіз, өзен көлігінде және автоөтпе жолдарында келген барлық адамдар (бұдан әрі – келген адамдар) (Қазақстан Республикасының үкіметтік делегацияларын; Қазақстан Республикасы Сыртқы істер министрлігінің шақыруы бойынша Қазақстан Республикасына келетін шет мемлекеттердің және халықаралық ұйымдардың ресми делегацияларының мүшелерін; Қазақстан Республикасында аккредиттелген дипломатиялық өкілдіктердің, консулдық мекемелердің және халықаралық ұйымдар өкілдіктерінің қызметкерлері мен олардың отбасы мүшелерін; тиісті санаттағы жүргізуші куәлігі бар болған жағдайда Қазақстан Республикасының аумағы арқылы екі жақты және транзиттік қатынаспен жүктердің халықаралық тасымалын жүзеге асыратын жүргізушілерді (бір жүк көлігі құралына 2 жүргізушіден артық емес) және ауыл шаруашылығы қызметін жүзеге асыруды растайтын құжаттарды (Қазақстан Республикасы Ауыл шаруашылығы бекіткен құжаттар тізбесі мен үлгілеріне сәйкес) ұсынған жағдайда ауыл шаруашылығы қызметін жүзеге асыратын жүктердің иелерін; локомотив бригадаларының мүшелерін; теміржол, теңіз және өзен көлігіндегі тасымалдау қызметімен байланысты адамдарды қоспағанда) термометриядан, сауалнамадан өтеді және Қазақстан Республикасының мемлекеттік шекарасын кесіп өткен кезде кем дегенде 72 сағат бұрын алынған ПТР әдісімен COVID-19-ға тесттен өткені туралы анықтаманы (бұдан әрі - Анықтама) ұсынады.

ҚР азаматтары болып табылмайтын адамдар Анықтама болмаған жағдайда кіруге жіберілмейді.

2. Анықтама ұсынған, дене температурасы қалыпты шектегі келген адамдарға осы қаулыға 4-қосымшаға сәйкес тиісті қолхат алына отырып, COVID-19-дың ықтимал симптомдары туралы түсіндіру жүргізіледі, олар межелі жеріне дейін жол жүруді жалғастырады.

Келген дене температурасы жоғары адамдар, Анықтаманың болуына қарамастан, инфекциялық стационарда оқшаулауға жатады.

3. Келген адамдарға сауалнама осы қаулыға 2-қосымшаға сәйкес жүргізіледі.

4. Келген ҚР азаматтары Анықтама болмаған жағдайда ПТР әдісімен COVID-19-ға зертханалық зерттеп-қарау үшін 2 тәулікке карантиндік стационарға оқшаулауға жатады. COVID-19-ға зертханалық зерттеп-қарауға материал алуды медициналық-санитариялық алғашқы көмек (бұдан әрі - МСАК) маманы жүзеге асырады.

COVID-19-ға зертханалық зерттеп-қарау нәтижелерін алғаннан кейін теріс нәтижемен келген адамдарға осы қаулыға 4-қосымшаға сәйкес тиісті қолхат алына отырып, COVID-19-дың ықтимал симптомдары туралы түсіндіру жүргізіледі.

Мемлекеттік шекараны кесіп өту пункті (автоөтпе) орналасқан өңірден (облыстан) тыс жерлерге шықпайтын, COVID-19-ға зертханалық зерттеп-қараудың оң нәтижесімен келген адамдар межелі жерге келгеннен кейін МСАК ұйымына жүгіну және осы қаулыға 5-қосымшаға сәйкес COVID-19-ға зерттеп-қараудың оң нәтижесі туралы хабардар ету қажеттігі туралы қолхатқа қол қояды және сауалнамада көрсетілген межелі жерге жол жүруді жалғастырады. Мемлекеттік шекарадағы СКП-ға іссапарға жіберілген ТКҚСҚБД маманы COVID-19-ға оң нәтиже туралы ақпаратты ТКҚСҚБД және ДСБ-ға береді. ДСБ межелі жерге келген адамды медициналық қарап-тексеруді қамтамасыз етеді, CОVID-19 белгілері болған кезде оны инфекциялық стационарға емдеуге жатқызуға жібереді, COVID-19 белгілері болмаған кезде іс-шаралар симптомсыз вирус тасымалдаушылық кезіндегі сияқты жүргізіледі.

ҚР мемлекеттік шекарасын кесіп өткеннен кейін мемлекеттік шекараны кесіп өту пункті (автоөтпе) орналасқан өңірден (облыстан) тыс жерлерге шығатын, яғни республиканың басқа өңірлеріне жол жүретін, COVID-19-ға зертханалық зерттеп-қараудың оң нәтижесі бар адамдар инфекциялық стационарға жатқызылады.».